Title: V roku 1997 vydala Európska komisia dokument nazvaný Agenda 2000
Author: stano
Last saved by: spano
Company: UV SR

Predkladacia správa

Dňa 5. novembra 2003 zverejnila Európska komisia Súhrnné monitorovacie správy o pripravenosti pristupujúcich krajín na členstvo v EÚ. S blížiacim sa termínom vstupu pristupujúcich krajín do EÚ Európska komisia vo svojich správach komplexne zhodnotila pripravenosť jednotlivých pristupujúcich krajín, pričom sa zamerala predovšetkým na hodnotenie opatrení, ktoré krajiny prijali s cieľom odstrániť nedostatky, na ktoré Komisia upozorňovala vo svojich predchádzajúcich správach zverejnených v roku 2002. 

Uznesením vlády SR č. 1046 z 5.11.2003 vláda SR zobrala na vedomie informáciu o zverejnení Súhrnnej monitorovacej správy Európskej komisie o pripravenosti Slovenska na členstvo v EÚ a bodom C.1. uložila podpredsedovi vlády pre európsku integráciu, ľudské práva a menšiny úlohu predložiť na rokovanie vlády harmonogram opatrení na odstránenie nedostatkov vyplývajúcich zo správy. 

Uznesením vlády SR č. 1123 z 26.11.2003 vláda SR schválila harmonogram opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ z 5.11.2003 a uložila podpredsedovi vlády pre európsku integráciu, ľudské práva a menšiny v bode B.2. monitorovať plnenie úloh definovaných v harmonograme opatrení mesačne do vstupu Slovenskej republiky do Európskej únie a v bode B.3. predložiť na rokovanie vlády aktualizáciu harmonogramu opatrení do 31. januára 2004.

Predkladaný materiál obsahuje odpočet hlavných opatrení vyplývajúcich z analýzy Súhrnnej monitorovacej správy Európskej komisie o pripravenosti Slovenska k 31.1.2004, ktoré je potrebné splniť najneskôr do 1.5.2004, teda do vstupu Slovenska do Európskej únie. Do materiálu bola zaradené nové úlohy pre ministra dopravy, pôšt a telekomunikácií a pre predsedu Úradu na ochranu osobných údajov. 

Predkladaný materiál bol pripravený v spolupráci s jednotlivými ústrednými orgánmi štátnej správy. Dňa 30.1.2004 schválila Ministerská rada vlády SR pre záležitosti EÚ.

Materiál bol predmetom medzirezortného pripomienkového konania a na rokovanie vlády SR sa predkladá bez rozporov.

Materiál nemá vplyv na zamestnanosť, štátny rozpočet a životné prostredie.